TV7 JERUUSALEMMA UUDISED
Eetris on Jeruusalemma Uudised. Tere õhtust!
Eelmiste uudiste lindistamise ajal polnud veel teada,
mis on president Trumpi lõplik otsus suursaatkonna kolimise suhtes.
1. juunil saatis ta Kongressile kirja,
kus ta riiklikule julgeolekule viidates lükkas kuue kuu võrra edasi
1.12.1995 vastu võetud Jerusalem Acti jõustamise.
Selgituses meediale mainis Valge Maja pressiesindaja,
et sellega tahtis president maksimeerida oma võimalust
olla rahu vahendajaks Iisraeli ja palestiinlaste konfliktis.
ning täita samas oma kohust kaitsta USA rahvuslikke eesmärke.
Iisraelis oli vastukaja president Trumpi otsusele vastuoluline
kuigi peamiselt väga pettunud.
Presidendi Iisraeli-visiit äratas lootust,
et seadusega manipuleerimine USA riiklikule julgeolekule viidates
lõppeks nüüd
ja USA tunnistaks Jeruusalemma Iisraeli jagamatuks pealinnaks.
Pressiesindaja sõnul kinnitas president siiski,
et keegi ei tohiks kahelda, et antud otsus nõrgendaks kuidagi
tema tugevat toetust Iisraelile ja USA-Iisraeli liitlussuhet.
Suursaatkonna küsimus lükkub vaid edasi hilisemale ajale
kuid juhtub kindlasti tema ametiaja vältel,
kinnitas ka USA suursaadik Iisraelis David Friedman.
Hamasi esindaja Sami Abu Shoukry sõnul pole asi üksnes selles,
kus USA saatkond asub,
vaid Iisraeli okupatsioonis igavese ja ajaloolise Palestiina üle.
Jeruusalemma puhul olevat küsimus eelkõige selles,
et sionistid tahavad linna judaiseerida.
Otsuse edasilükkamine stabiliseerib linna staatuse vähemalt esialgu.
Nii kommenteeris asja ka
Palestiina omavalitsuse saadik USAs Hussam Zomlot.
Iisraeli peaminister Netanyahu aga kinnitas,
et Jeruusalemma ei jagata kunagi.
Suursaatkonna asukoht iseenesest ei takista rahukõnelusi.
Paljud senaatorid nii demokraatide kui vabariiklaste seas
väljendasid jõulist vastuseisu
Jerusalem Acti jõustamise edasilükkamisele.
Demokraatide juhtiv senaator Chuck Schumer tõdes:
"Ühena neist, kes usuvad,
et Jeruusalemm on Iisraeli igavene, jagamatu pealinn,
olen president Trumpi otsuses sügavalt pettunud."
Loodetavasti need, kes kritiseerisid kunagi
president Obama otsuseid saatkonna kolimise osas
teevad sama palju lärmi nüüd president Trumpi otsuste puhul."
Teistel teemadel -
ÜRO peasekretär Antonio Guterres
mõistis karmilt hukka Iisraeli pideva demoniseerimise,
kui kõneles Simon Wiesenthali Keskuse pressikonverentsil
ÜRO peakorteris New Yorgis.
"Ajalugu tuleb austada. Jeruusalemm on kolme usundi püha linn.
Selle fakti eitamine, et Iisraelil pole õigust eksisteerida,
on antisemitism," tõdes peasekretär oma kõnes.
Sõnavõtt oli osa S. Wiesenthali Keskuse tõstatatud teemast
kus käsitleti muuhulgas antisemitismi jätkuvat tõusu ja ohtu Euroopas.
Samas arutati ka Lähis-Ida rahuprotsessi
ning ÜROs ja selle organeis endiselt esinevat Iisraeli demoniseerimist.
Rabi Marvin Hier, Wiesenthali keskuse dekaan,
mainis, et rahu takistuseks on pigem Hamas kui asundused.
Hamas jätkab terrorismi ja sellele õhutamist, raketituld
ning oma noortele vale ideoloogia ja ajaloo õpetamist.
Lisaks sellele, et Liibanonis baseeruv Hezbollah e Hez-b-Allah, Allahi partei,
on ähvardanud alustada raketituld Põhja-Iisraeli suunas,
on nad kuulutanud Iisraeli mandrilava gaasiväljad vaid islamile kuuluvaiks.
Oma nõudmiste toetuseks teatas Hezbollah,
et asub väljade pärast võitlusse.
Rühmitusel on üle 120 000 juhitava maa-maa tüüpi raketi
ning lisaks neile ka Vene päritolu maa-meri tüüpi rakette Yakhont.
Neid sai ta Iraanilt,
kel on ilmselt õnnestunud toimetada Süüria kaudu liikunud relvalastid
Hezbollah'ni mereteitsi.
Tegu on uute GPSiga suunatavate ballistiliste rakettidega
mis kujutavad uut, tõsist ohtu
Iisraeli mandrilava puurtornidele,
laevadele, sadamatele ning ka armee ja laevastiku baasidele.
Iisraeli laevastik suudab ka sellele ohule vastu astuda.
ütles laevastiku endine ülem viitseadmiral Eliezer Marom.
Laevastikul on vastumeetmed igasugustele rakettidele,
näiteks uus süsteem Barak 8.
"Aga kui selliseid rakette tulistatakse, vastame mitmekordse jõuga.
Hezbollah' ja Liibanoni valitsus peavad teadma,
et Iisrael peab mõlemat vastutavaks Liibanonist tulistatud rakettide eest.
milliste tahes Iisraeli huvialade vastu neid ka ei suunataks."
USA ÜRO suursaadik Nikki Haley külastas mõne päeva eest Iisraeli.
Ta kohtus peaminister Netanyahu ja palestiinlaste juhi Abbasiga.
Haley on tihti väljendanud oma seisukohta ka Jeruusalemma suhtes.
Tema sõnul on Nutumüür Iisraeli osa
ja saatkond tuleks võimalikult pea Jeruusalemma kolida.
Haley suundus Iisraelist Genfi, Šveitsi,
kus ta külastas ÜRO organi UNHRC ehk Inimõiguste Nõukogu peakorterit.
Ta tahtis organile teada anda,
et selle süstemaatiline kampaania Iisraeli vastu peab lõppema.
Artiklis ajalehele Washington Post kirjutas Haley
et kui UNHRC on vastu võtnud üle 70
Iisraeli hukkamõistva resolutsiooni sama perioodi vältel,
kui ntks Iraani vastu on heaks kiidetud vaid 7,
on midagi fundamentaalselt valesti.
Samas ei kritiseerita inimõiguste osalt täiesti kuritegelikke riike
nagu Kuuba ja Venezuela üldse.
Ja seda vaid seepärast, et nad on UNHRC juhatuse liikmesriigid.
Pärast Genfi visiiti edastab Haley president Trumpile soovituse,
kus määratleb USA tulevase hoiaku UNHRC suhtes.
Väike Vaikse ookeani saareriik Vanuatu
tunnistas Jeruusalemma ametlikult Iisraeli pealinnaks.
Vanuatu koosneb 83st saarest Vaikses ookeanis
Austraalia ja Fiji vahel.
Ta on nii ühinenud koos Tšehhi Vabariigiga riikidega,
kes on olnud vastu UNESCO ebaajaloolistele resolutsioonidele
nii Jeruusalemma kui Iisraeli suhtes.
Vanuatu president Baldwin Lonsdale edastas teate
saareriigi Iisraeli aukonsulile Tibos Shalev Schlosserile
1. juunil 2017. a.
President Lonsdale on evangeeliumi järgiv kristlane,
keda tuntakse sooja Iisraeli sõbrana.
Tasapisi hakkab tunduma, et UNESCO kunagised resolutsioonid
hakkavad vastupidist vilja kandma kui algselt planeeriti.
See on tänaseks kõik. On ehk hea meeles pidada,
et Jeruusalemma müüride valvuritena
on meil kõigil oma koht müüril, mida valvata.
Jääge meie kanalitele!
Tõlge: Monika Jaaguri
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.